Kês “boys” ki ta konsiguiba “jobs”di xefi devido a ses karton di militante ou pamodi kunha di padrinhu ou titia ka ta kurti ês noticia.
Kargus di direson superior na Kabu Verdi – sima directoris nacional, directoris geral y iquiparadus -, ta passa ta ser gosi rikrutadu atraves di konkursu públiku y nao pa skolhensa diretu di membro di Governo qui ta tutela sector oh orgon.
Ês midida ki foi aprovadu pa Konsedju di Ministrus di último quarta-fera, muda rigimi di funson públiku ki era membro di Governu ki ta skodjeba alguém pa okupa lugar na direcçon superior.
Na prátika, signifika “ da ku matxadu” na principal fonti di abastecimentu pa “jobs for the boys”. Pamodi sabedu qui kês kargus li é okupadu nao ku basi na kompetência, mas sin di kunfiansa pulítika y familiar. Krítikas sobre ês manera di poi pessoas trabadaja na altus kargus di direson superior sa obidu dja txen txeu tenpu.
Própi PAICV qui ta sustenta Governu anunciaba dja tem 15 anu, kantu eh txiga governu, mididas pa dispartidariza admistrason públiku. Tudu ta mostra ma ês novu midida é un komesu di un kaminhu kumpridu ki ten komu objetivu di faze país sigui normas ki ta siguidu na generalidade pa Stadus Menbrus di Union Europeia, ki ta prifiri, na regra, pa fazedu procedimentu di konkursu.
Governo fla tanbé ma es mudança sta na linha di rikumendason ki es dadu pa instituison internacional, sima kasu di Konvenson kontra Kurrupcao.
NoticiasdoNorte
kea_Latn kea_Latn kea_Latn kea_Latn kea_Latn kea_Latn spa_Latn